  Майя Бывальцева 12-тӥ инвожое Ижкын Карлэсь нуналзэ пусъён дыръя эрикрадэз утёнэ 225 полицейскойёс пыриськозы. Сюрес вылын мынон-ветлонэз кышкыттэмлыко радъян уже ГИБДД-ысь ДПС-лэн нимаз батальонысьтыз 127 ӧнерчиосты поттозы. Со сярысь кар администрацилэн пресс-службаез ивортӥз. Со сяна, возьмась огазеяськонъёсын ужасьёсты но калык дружинаосты кыскозы. Карысь югдурез эскерон понна мобильной группаос кылдытэмын. Озьы ик вузкарон интыосын эрикрадэз чаклалозы. Ӝог вазиськись ёзэсъёслэн телефонъёссы: - Россиысь ФСБ-лэн элькунъя управлениысьтыз дежурной – 600-200; - Удмуртиысь кунпуш ужъёсъя министерстволэн оскон телефонэз – 41-93-73, 41-94-74; - Удмуртиысь кунпуш ужъёсъя министерстволэн Ижкаръя управлениысьтыз дежурной часть – 416-0001, мобильнойысь 102; - Россиысь МЧС-лэн элькунъя валтӥсь управлениез – 01, мобильнойысь – 112; - Ижкарысь ЕДДС – 57-25-12; - ӝог эмъюрттэт сётӥсьёс – 03, мобильнойысь – 103. Карлэн нуналэзлы сӥзем ужрадъёсты татысь учкыны луоз.  Тегъёс: Мерлык Ижкар Удмуртия полиция праздникъёс эрикрад  